《挽孙大监二首》
宋代·陈著

忆昨叩溪扃，承闻病莫迎。
云山成永诀，胶漆感平生。
绋送老无力，薤歌遥寄声。
何须闻宿草，未死有余情。

作者简介：（一二一四～一二九七），字谦之，一字子微，号本堂，晚年号嵩溪遗耄，鄞县（今浙江宁波）人，寄籍奉化。理宗宝祐四年（一二五六）进士，调监饶州商税。景定元年（一二六○），为白鹭书院山长，知安福县。